Verskeie regsaksies teen die Gesagsliggaam vir Reklamestandaarde (GRS) dreig om verbruikersregte te knou en grens aan intimidasie.
Die voedselaanvullingsmaatskappy USN dreig ook met regstappe, sou die GRS aanhou om sy “beweerde gesag” aan USN op te dwing. Die MNI is in September hof toe vir ’n dringende interdik teen die GRS sodat advertensies vir AntaGolin nie verbied word nie. AntaGolin is ’n produk wat glo insulienweerstand in die liggaam teenwerk en jou só help gewig verloor.
​Die GRS word nie erken as ’n statutêre reguleerder binne een van dié wette nie. Die hof het ook bevind MNI kan wesenlike skade ly as AntaGolin-advertensies nie op GRS-lede se platforms mag verskyn nie. Dit beteken die GRS mag nie AntaGolin-advertensies verbied nie.
Die GRS moet ook onmiddellik bevindings van sy webtuiste verwyder dat daar nie genoeg kliniese bewyse is dat AntaGolin wel doeltreffend is nie.
In ’n prokureursbrief aan die GRS het USN in Mei die GRS se bevoegdheid bevraagteken om oor die doeltreffendheid van hul produkte te beslis. Hulle dreig ook om hof toe te gaan, sou die GRS sy gesag op USN afdwing en verdere bevindings teen hul produkte maak of hul advertensies verbied.
Dit was om bewerings wat hulle oor die doeltreffendheid van verskeie van sy produkte in advertensies maak, te verwyder.
Hy sê die appèlhof se beslissing dat die openbare beskermer wel die magte het om haar bevindings af te dwing, is ook van toepassing op die GRS omdat sy ’n soort “super-ombudsvrou” is.
Dr. Clif Johnston, woordvoerder van die Suid-Afrikaanse Nasionale Verbruikersunie, sê as die hof dié maatskappye gelyk gee, sal dit ’n verbruikersregte skaad.